Bemærkninger m.v. til gennemgang af klassifikationsliste 4 fra 2015 på investeringsforeninger m.v.

Løbenummer 533)

Investeringsforeningen Wealth Invest. Afdelingen Sirius Balance med se. nr. 33481381 og ISIN fondskode DK0060460103 er på klassifikationslisten indberettet med grundlag = B, dvs. blandet.

Afdelingen har for 2014 og igen for 2015 haft en aktieandel, der gennemsnitlig over hele året har været over 50%.

Det betyder, at afdelingen skal klassificeres som aktiebaseret, dvs. grundlaget skal være = A.

Løbenummer 456)

Kapitalforeningen Danske Invest Institutional. Afdelingen Afdeling Danica Pension – Mix og ISIN fondskode DK0060675148 er på klassifikationslisten indberettet med udlodningskode = 8.

Afdelingen er oprettet i 2015 og iflg. vedtægterne er den kontoførende/akkumulerende, hvorfor udlodningskoden skal være = 2.

Løbenummer 256)

Investeringsforeningen Indeks. Afdelingen Global med se.nr. 32531040 og ISIN fondskode DK0016111511

er på klassifikationslisten – under navn – anført med Absalon Invest – Indeks Global.

Navnet skal ændres til det korrekte.

Løbenummer 197)

Investeringsforeningen Carnegie WorldWide. Afdelingen Globale Aktier-Akkumulerende med se.nr. 34192723

Og ISIN fondskode DK0060655702 er på klassifikationslisten indberettet med udlodningskode = 3.

Afdelingen er bevisudstedende/akkumulerende omfattet af selskabsskattelovens § 3.1.19, hvorfor udlodningskoden skal være = 8.

Løbenummer 980)

Kapitalforeningen PenSam Invest. Afdelingen PSI 01 Danske Aktier med se.nr. 26104174 og ISIN fondskode DK0016266398 er på klassifikationslisten indberettet med = A, dvs. bevisudstedende/Udloddende og aktiebaseret.

Afdelingen skifter type og skattekategori den 01.01.2014 fra bevisudstedende/Udloddende og aktiebaseret til at være kontoførende/akkumulerende. Samtidig er ISIN fondskoden afmeldt og afsluttet i værdipapircentralen pr. 17.01.2014.

Afdelingen skal slettes på klassifikationslisten, da der ikke længere eksisterer en fondskode.

Løbenummer 764)

Sparinvest SICAV – Corp Val BDS EUR ID med ISIN fondskode LU1276826663 og ingen se.nr. er opstartet den 14.06.2015.

På klassifikationslisten er afdelingen indberettet med udlodningskode = 1 og grundlag = O – dvs. bevisudstedende/Udloddende og obligationsbaseret.

Da afdelingen er en udenlandsk afdelingen, der ikke er omfattet af de danske regler for minimumsudloddende investeringsinstitutter, skal udlodningskoden være = 8.

Administrationsselskaberne til ovennævnte foreninger/afdelinger tilskrives via mail med anmodning om, at de hurtigt muligt foranlediger, at ovenstående rettes igennem deres depotbanker.